ᱛᱩᱨᱠᱢᱮᱱᱤᱥᱛᱟᱱ

ᱛᱩᱨᱠᱢᱤᱱᱤᱥᱛᱟᱱ ᱟᱨᱵᱟᱝ ᱛᱩᱨᱠᱢᱮᱱᱤᱭᱟ ᱫᱚ ᱠᱚᱧᱮ-ᱛᱟᱞᱢᱟ ᱮᱥᱤᱭᱟ ᱨᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱥᱤᱢᱟᱹ ᱫᱷᱟᱨᱮ ᱨᱮ ᱟᱯᱷᱜᱟᱱᱤᱥᱛᱟᱱ, ᱤᱨᱟᱱ, ᱠᱟᱡᱟᱠᱥᱛᱟᱱ, ᱩᱡᱽᱵᱮᱠᱤᱥᱛᱟᱱ ᱮᱢᱟᱱ ᱫᱤᱥᱚᱢ ᱠᱚ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱟᱥᱜᱷᱟᱵᱟᱰᱽ ᱥᱟᱶᱛᱮ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱠᱟᱱᱟ  ᱾ ᱱᱚᱶᱟ ᱫᱤᱥᱚᱢ ᱨᱤᱱ ᱦᱚᱲᱞᱮᱠᱷᱟ ᱫᱚ ᱕ᱹ᱖ ᱢᱤᱞᱤᱭᱚᱱ ᱜᱟᱱ ᱠᱚ ᱦᱩᱭᱩᱜᱼᱟ, ᱡᱟᱦᱟᱸ ᱫᱚ ᱛᱟᱞᱢᱟ ᱮᱥᱤᱭᱟᱱ ᱫᱤᱥᱚᱢ ᱢᱩᱸᱫᱽ ᱨᱮ ᱡᱚᱛᱚ ᱠᱷᱚᱱ ᱠᱚᱢ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱛᱩᱨᱠᱢᱮᱱᱤᱥᱛᱟᱱ ᱨᱮᱱᱟᱜ ᱨᱟᱡᱽ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱛᱩᱨᱠᱢᱮᱱ ᱾ ᱱᱚᱸᱰᱮ ᱛᱩᱨᱠᱢᱮᱱᱤᱭᱟᱱᱥ ᱦᱚᱲ ᱜᱮ ᱵᱟᱹᱲᱛᱤ ᱢᱮᱱᱟᱜ ᱠᱚᱣᱟ ᱾ ᱯᱟᱹᱦᱤᱞ ᱫᱚ ᱱᱚᱶᱟ ᱫᱤᱥᱚᱢ ᱥᱚᱵᱷᱤᱭᱮᱛ ᱥᱟᱶᱛᱟ ᱟᱹᱯᱱᱟᱹᱛ ᱛᱩᱨᱠᱢᱮᱱᱤᱥᱛᱟᱱ ᱢᱮᱱᱛᱮ ᱟᱨ ᱡᱩᱢᱤᱫᱽ ᱥᱚᱵᱷᱤᱭᱮᱛ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱫᱚ ᱑᱙᱙᱑ ᱥᱟᱞᱮ ᱨᱮ ᱯᱷᱩᱨᱜᱟᱹᱞ ᱫᱤᱥᱚᱢ ᱢᱮᱱᱛᱮ ᱵᱤᱠᱱᱟᱹᱣ ᱞᱮᱱ ᱛᱟᱦᱮᱸᱫ ᱟᱨ ᱑᱙᱙᱒ ᱥᱟᱞᱮ ᱨᱮ ᱢᱤᱫ ᱱᱟᱣᱟ ᱥᱚᱢᱵᱤᱫᱷᱟᱱ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾

ᱚᱛᱱᱚ
ᱛᱩᱨᱠᱢᱮᱱᱤᱥᱛᱟᱱ ᱫᱚ ᱡᱮᱜᱮᱛ ᱨᱮᱱᱟᱜ ᱕᱒ ᱟᱱᱟᱜ ᱢᱟᱨᱟᱝ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱚ ᱥᱯᱮᱱ ᱠᱷᱚᱱ ᱱᱟᱥᱮ ᱦᱩᱰᱤᱧᱟ ᱟᱨ ᱠᱟᱞᱤᱯᱷᱚᱨᱱᱤᱭᱟ ᱠᱷᱚᱱ ᱱᱟᱥᱮ ᱢᱟᱨᱟᱝᱟ ᱾ ᱫᱤᱥᱚᱢ ᱨᱮᱱᱟᱜ ᱘᱐% ᱫᱚ ᱠᱟᱨᱟᱠᱩᱢ ᱜᱤᱛᱤᱞ ᱚᱛ (Desert) ᱛᱮ ᱮᱥᱮᱫ ᱟᱠᱟᱱᱟ ᱾

ᱛᱩᱨᱠᱢᱮᱱ ᱨᱮᱱᱟᱜ ᱑,᱗᱖᱘ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱰᱷᱤᱯ ᱫᱚ ᱠᱟᱥᱢᱯᱤᱭᱟᱱ ᱥᱟᱹᱢᱩᱸᱫᱽ ᱨᱮ ᱵᱷᱤᱲᱟᱹᱣ ᱟᱠᱟᱱᱟ ᱾ ᱠᱟᱥᱯᱤᱭᱟᱱ ᱥᱟᱹᱢᱩᱸᱫᱽ ᱫᱚ ᱜᱚᱴᱟᱯᱟᱲᱟ ᱨᱚᱦᱚᱲ ᱚᱛ ᱛᱮ ᱜᱷᱮᱨᱟᱣ ᱟᱹᱪᱩᱨ ᱟᱠᱟᱱᱟ, ᱡᱟᱦᱟᱸ ᱠᱷᱟᱛᱤᱨ  ᱫᱚ ᱮᱴᱟᱜ ᱫᱚᱨᱭᱟ ᱥᱟᱶ ᱢᱮᱞ ᱜᱮ ᱵᱮᱹᱱᱩᱜᱼᱟ ᱾

ᱱᱚᱸᱰᱮᱱᱟᱜ ᱢᱟᱨᱟᱝ ᱱᱟᱜᱟᱨ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱟᱥᱜᱟᱵᱟᱫᱽ, ᱛᱩᱨᱠᱢᱮᱱᱵᱟᱥᱤ ᱟᱨ ᱰᱟᱥᱚᱜᱩᱡᱽ ᱮᱢᱟᱱ ᱠᱚ ᱾

ᱨᱟᱡᱽ ᱟᱹᱨᱤ
ᱛᱩᱨᱠᱢᱮᱱ ᱨᱮᱱᱟᱜ ᱨᱟᱡᱽ ᱟᱹᱨᱤ ᱫᱚ ᱯᱟᱨᱥᱮᱛᱤᱭᱟᱹ ᱟᱹᱯᱱᱟᱹᱛ ᱞᱮᱠᱟᱱᱟᱜ ᱠᱟᱱᱟ ᱾ ᱯᱟᱨᱥᱮᱛ ᱜᱮ ᱫᱤᱥᱚᱢ ᱥᱚᱨᱠᱟᱨ ᱨᱤᱱᱤᱡ ᱢᱩᱬ ᱦᱚᱲ ᱠᱟᱱᱟᱭ ᱟᱨ ᱩᱱᱤ ᱫᱟᱨᱟᱭ ᱛᱮᱜᱮ ᱫᱤᱥᱚᱢ ᱨᱮᱱᱟᱜ ᱠᱟᱹᱢᱤ ᱫᱚ ᱛᱚᱨᱟᱣᱜᱼᱟ ᱾ ᱚᱸᱰᱮ ᱱᱤᱛ ᱫᱚ ᱢᱤᱫᱴᱟᱝ ᱜᱮ ᱨᱟᱡᱽᱟᱹᱨᱤ ᱫᱚᱞ ᱢᱮᱱᱟᱭᱟ, ᱢᱮᱱᱠᱷᱟᱱ ᱱᱮᱦᱟᱹᱞᱤ ᱥᱚᱨᱠᱟᱨ ᱥᱟᱝᱜᱮ ᱫᱚᱞ ᱨᱟᱡᱽᱟᱹᱨᱤ ᱵᱮᱵᱚᱥᱛᱟᱭ ᱵᱮᱱᱟᱣ ᱢᱮᱱᱛᱮ ᱠᱟᱹᱢᱤ ᱥᱟᱵ ᱟᱠᱟᱫᱼᱟ ᱾ ᱜᱩᱨᱵᱚᱝᱥ ᱵᱮᱨᱰᱤᱢᱩᱦᱟᱢᱮᱰᱚᱵᱽ ᱫᱚ ᱒᱐᱐᱗ ᱥᱟᱞᱮ ᱨᱮ ᱯᱟᱨᱥᱮᱛ ᱞᱮᱠᱟᱛᱮ ᱵᱟᱪᱷᱱᱟᱣ ᱞᱮᱱ ᱛᱟᱦᱮᱸᱫ, ᱢᱮᱱᱠᱷᱟᱱ ᱵᱟᱪᱷᱱᱟᱣ ᱫᱚ ᱵᱤᱫᱮᱥᱤ ᱠᱚᱣᱟᱜ ᱧᱮᱞᱥᱟᱨ ᱛᱮ ᱡᱮᱢᱚᱱ ᱮᱲᱮ ᱜᱮ ᱾ ᱛᱩᱨᱠᱢᱮᱱᱤᱥᱛᱟᱱ ᱫᱚ ᱡᱮᱜᱮᱛ ᱨᱮᱱᱟᱜ ᱢᱤᱫᱴᱟᱹᱝ ᱩᱛᱟᱹᱨ ᱫᱤᱥᱚᱢ ᱠᱟᱱᱟ ᱡᱟᱦᱟᱸᱨᱮ ᱑᱙᱙᱑ ᱥᱟᱞᱮ ᱠᱷᱚᱱ ᱜᱮᱥ, ᱵᱤᱡᱽᱞᱤ ᱟᱨ ᱫᱟᱜ ᱨᱮᱱᱟᱜ ᱥᱩᱵᱤᱫᱷᱟ ᱫᱚ ᱵᱤᱱ ᱠᱟᱹᱣᱰᱤ ᱛᱮ ᱠᱚ ᱧᱟᱢ ᱮᱫᱟ ᱾
ᱯᱟᱹᱨᱥᱤ
ᱛᱩᱨᱠᱢᱮᱱ ᱯᱟᱹᱨᱥᱤ ᱟᱨ ᱨᱩᱥᱤᱭᱟᱱ ᱯᱟᱹᱨᱥᱤ ᱫᱚ ᱱᱚᱸᱰᱮᱱᱟᱜ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱠᱟᱱᱟ ᱾ ᱘᱐% ᱦᱚᱲ ᱫᱚ ᱛᱩᱨᱠᱢᱮᱱ ᱯᱟᱹᱨᱥᱤ ᱛᱮ ᱠᱚ ᱨᱚᱲ ᱠᱟᱱᱟ ᱟᱨ ᱘% ᱦᱚᱲ ᱫᱚ ᱨᱩᱥᱤᱭᱟᱱ ᱯᱟᱹᱨᱥᱤ ᱾ ᱚᱱᱟ ᱯᱟᱹᱨᱥᱤᱠᱤᱱ ᱵᱮᱜᱚᱨ ᱨᱚᱲᱠᱟᱱ ᱯᱟᱹᱨᱥᱤ ᱠᱚᱫᱚ ᱦᱩᱭᱩᱜ ᱠᱟᱱᱟ ᱵᱟᱞᱩᱪᱤ ᱯᱟᱹᱨᱥᱤ ᱟᱨ ᱩᱡᱽᱵᱮᱠ ᱯᱟᱹᱨᱥᱤ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ


 Modern Turkmenistan photos
 Turkmenistan at UCB Libraries GovPubs

 Turkmenistan profile from the BBC News


 Key Development Forecasts for Turkmenistan from International Futures
 ᱥᱚᱨᱠᱟᱨ
 Turkmenistan government information portal
 Chief of State and Cabinet Members
 Tourism Committee of Turkmenistan
 ᱮᱴᱟᱜᱟᱜ ᱠᱚ
 "Chronicles of Turkmenistan". Publication of Turkmen Initiative for Human Rights. 
 Official photo gallery from Turkmenistan and Ashgabat
 daily news and analysis in Turkish English and Turkmen